Jesu o boditše balatedi ba gagwe gore o be a tla “[tlaišwa] ka dilo tše dintši, . . . a bolawe ke moka letšatšing la boraro a tsošwe.” (Mateo 16:21) Beibele e bega gore ka morago ga gore a bolawe le go tsošwa, Jesu o ile a iponagatša go batho ba ka godimo ga ba 500. (1 Bakorinthe 15:6) Ga go pelaelo gore dihlatse tšeo tše di bonego ka mahlo di be di kgodišegile gore o be a tsošitšwe bahung. Le tšona di be di ikemišeditše go hwela tumelo yeo!—Ditiro 7:51-60; 12:1, 2. Lufuno o ile a tlatša diforomo tša Motse-Maria fela a di romela morago. Ba ile ba fetola ba re ba di amogetše gomme ba kgopela gore a ba romele dipoelo tša ditlhahlobo tša mafelelo tša Kreiti ya bošupa. Yena o ile a phasa ka dihlora, ke go re ka magato a pele. Ge e le Mmetse le Saense o be a di phasitše ka dinaletšana. Go be go se thuto yeo a hweditšego ka fase ga dipersente tše masomehlano. Ka mantšu a mangwe o be a šomile gabotse kudu.